b'\n_START_ARTICLE_\nJosh Gonner\n_START_SECTION_\nPelaajaura\n_START_PARAGRAPH_\nJosh Gonner pelasi kaudet 2003\xe2\x80\x9304 ja 2004\xe2\x80\x9305 yliopistokoripalloa NCAA-sarjassa South Carolina Gamecocksin joukkueessa. Kauden 2006\xe2\x80\x9307 h\xc3\xa4n pelasi Yhdysvalloissa ABA-liigaa Texas Tycoonsin joukkueessa. Suomeen Gonner tuli kaudeksi 2007\xe2\x80\x9308 Korisliigaa pelaavaan Torpan Poikien joukkueeseen. Gonner pelasi runkosarjassa 39 ottelua, joissa pisteit\xc3\xa4 syntyi keskim\xc3\xa4\xc3\xa4rin 18,2. Kaudella 2008\xe2\x80\x9309 Gonner palkattiin UU-Korihaiden Korisliiga-joukkueeseen. H\xc3\xa4n edusti seuraa kaksi kautta ja siirtyi kes\xc3\xa4ll\xc3\xa4 2010 Bulgarian liigassa pelanneeseen BC Balkan Botevgradiin. Gonner ei pelannut seurassa kuitenkaan koko kautta, vaan siirtyi joulukuussa 2010 Kouvoihin.\n_START_SECTION_\nMuuta\n_START_PARAGRAPH_\nJosh Gonnerin veli Dainmon Gonner on my\xc3\xb6s koripalloilija. H\xc3\xa4n pelasi Suomessa kauden 2006\xe2\x80\x9307 Kauhajoen Karhun joukkueessa Koripallon I-divisioonaa.'